Sergiño Dest

Sergiño Gianni Dest (s. 3. marraskuuta 2000 Almere, Alankomaat) on yhdysvaltalainen jalkapalloilija, joka edustaa italialaista AC Milania lainalla espanjalaisseura FC Barcelonasta. Hän edusti alankomaalaista Ajaxia syksyyn 2020 saakka. Hän on pelipaikaltaan oikea laitapuolustaja.

Dest pelasi Yhdysvaltain alle 17- ja alle 20-vuotiaiden maajoukkueissa. Hän pelasi ensimmäisen kerran Yhdysvaltain miesten maajoukkueessa syyskuussa 2019 ystävyysotteluissa Meksikoa ja Uruguayta vastaan. Hän on pelannut huhtikuun 2023 loppuun mennessä 25 miesten maaottelua ja tehnyt niissä kaksi maalia: maaliskuussa 2021 ystävyysottelussa Jamaikaa  ja lokakuussa 2021 MM-karsintaottelussa Costa Ricaa vastaan. Hän pelasi MM-kilpailuissa 2022 avauskokoonpanossa joukkueensa kaikki neljä ottelua.

Lähteet

Aiheesta muualla 
 Sergiño Dest WhoScored-sivustolla.

Yhdysvaltalaiset jalkapalloilijat
Vuonna 2000 syntyneet
Elävät henkilöt